புரோட்டானேற்ற ஓசோன்

புரோட்டானேற்ற ஓசோன் (Protonated ozone) என்பது HO+3 என்ற மூலக்கூற்று வாய்ப்பாட்டால் விவரிக்கப்படும் ஓர் ஐதரசன் பல்லாக்சைடு சேர்மமாகும். இதை O3H+ என்ற வாய்ப்பாட்டாலும் எழுதலாம். நேர்மின் அயனிக் கட்டமைப்பான இக்கட்டமைப்பில் ஓசோன் அலகின் ஒரு முனையில் ஐதரசன் அணு இணைக்கப்பட்டிருக்கும். இந்த வேதிப்பொருள் பல விண்மீன், வளிமண்டல மற்றும் செயற்கை இரசாயன செயல்முறைகளில் ஓர் இடைநிலையாக இருப்பதாக முன்மொழியப்பட்டது. பல்வேறு வலிமையான அமிலங்களைப் பயன்படுத்தி ஓசோனை  புரோட்டானேற்றம் செய்து நிறை அலைமாலைமானி சோதனைகளில் இது செயற்கையாகத் தயாரிக்கப்பட்டது. தொடர்புடைய சோதனைகள் ஐதரசன் ஓசோனைடை உருவாக்குவதற்கான முன்னோடியாக இதை பயன்படுத்தியுள்ளன.

 மேற்கோள்கள் 

பகுப்பு:ஐதரசன் சேர்மங்கள்
பகுப்பு:ஆக்சி நேர் மின்னயனிகள்